Liepāja (stacija)

Liepāja ir dzelzceļa stacija Liepājas pilsētā, un tā ir lielākā dzelzceļa stacija Kurzemē. Liepāja ir līnijas Jelgava—Liepāja galastacija. Tā ir arī gala pietura pasažieru vilcienu maršrutam Rīga—Liepāja—Rīga. Uz Liepāju pastāv arī kravas satiksme. Stacijā nav iespējams iegādāties vilciena biļetes.

Liepājas dzelzceļa stacijas ēka tiek izmantota arī Liepājas autoostas vajadzībām.

 Vēsture 
Stacijas ēka celta 1871. gadā Liepājas—Romnu dzelzceļam klajā, smilšainā vietā. Tajā laikā to sauca par "mūra pili tuksnesī", jo apkārt stacijai nebija nevienas mājas. Ar laiku pilsēta pietuvojās stacijai, un ap to sāka celt fabrikas un divstāvu koka namus. Uz Liepāju brauca ļaudis no visas Krievijas Impērijas un apmetās emigrantu mājās, gaidot kuģus aizceļošanai uz Ameriku, citi būvēja kara ostu un nocietinājumus apkārt pilsētai. Kopumā caur Liepāju no 1906. līdz 1914. gadam izceļoja ap pusmiljons emigrantu. Stacijas ēkas trešajā stāvāZudusī Latvija. Liepāja. Stacija, 1939 tolaik atradusies pareizticīgo baznīca. 1903. gadā Liepājas stacijā ieradās Krievijas Impērijas ķeizars Nikolajs II.

2001. gadā pārtrauktā dzelzceļa satiksme līnijā Rīga—Liepāja atjaunota 2006. gada 31. martā. Dzelzceļa satiksmi līnijās Liepāja—Vaiņode un Liepāja—Ventspils pārtrauca attiecīgi 1999. un 1996. gadā. Dīzeļvilciens Liepāja—Rīga (agrāk "Kurzeme") līdz 2015. gada maijam kursēja tikai pirmdienu un sestdienu agrajos rītos plkst. 6.05, no 1. jūnija tas atcelts. Dīzeļvilciens pieturēja tikai lielākajās stacijās — Skrundā, Saldū, Bikstos, Dobelē un Jelgavā. Kopš 2001. gada 15. augusta dīzeļvilciens neapstājas šādās stacijās un pieturas punktos: Torē, Tadaiķos, Durbē, Padonē (no 15.06.2001.), Ilmājā, Kalvenē, Rudbāržos, Sieksātē (no 15.06.2001.), Airītē, Lašupē, Lutriņos (no 15.06.2001.), Brocēnos (no 01.01.2008., pieturēja turpceļā 12.10.2018.), Blīdenē, Jostā (no 15.06.2001.), Bērzupē, Gardenē, Lāčos, Glūdā, Dorupē, Viesturos un p.p. 50. km. No 2015. gada 1. februāra līdz 24. maijam svētdienās kursēja savienotais dīzeļvilciena reiss Līvāni—Rīga—Liepāja.

2019. gada 20. jūlijā ap plkst. 14:00 tika norīkots papildu vilciens maršrutā Rīga-Liepāja, bet 2019. gada 21. jūlijā ap 01:00 tika norīkots papildu vilciens maršrutā Liepāja-Rīga.Sabiedriskā transporta padomes lēmums Nr.4, 2019. gada 29. martā

Kopš 2019. gada 8. decembra norīkots papildus vilcienu sastāvs līnijā Rīga—Liepāja. Turpmāk pasažieru vilcieni kursēja divas reizes nedēļā - uz Liepāju—piektdienu vakaros un svētdienās, pa dienu, bet uz Rīgu—sestdienu rītos un svētdienu vakaros.Vilcienu saraksta izmaiņas

Kopš 2023. gada 31. jūlija satiksme starp Rīgu un Liepāju tiek nodrošināta katru dienu, bet svētdienās — divreiz dienā.No 31. jūlija vilciens starp Rīgu un Liepāju kursēs katru dienu

 Pasažieru pārvadājumi 
PārvadātājsMaršrutsSituācijaKursē "Pasažieru vilciens" Rīga — LiepājaSpēkā katru dienuLiepāja — Rīga katru dienu

 Attēlu galerija 

 Ārējās saites 


 Atsauces 

Kategorija:Dzelzceļa stacijas Latvijā
Kategorija:Dzelzceļa līnijas Jelgava—Liepāja stacijas un pieturas punkti
Kategorija:Dzelzceļa līnijas Liepāja—Vaiņode stacijas un pieturas punkti
Kategorija:Dzelzceļa līnijas Liepāja—Ventspils stacijas un pieturas punkti
Kategorija:Jaunliepāja
Kategorija:Transports Liepājā